
מדינת ישראל
מינהל התכנון

‏‏‏יום חמישי י"ג אב תשפ"א
‏‏‏22/07/2021
מספר בקשה: 3056-21-0023
לכבוד
[bookmark: _GoBack]
אדוני הנכבד,

הנדון: החלטה בבקשת חופש מידע מספר " 3056-21-0023 – מסמכים הנוגעים לתת"ל 74"
בקשתך מיום 04/06/2021 לקבלת מידע בנושא "בקשה לקבלת מסמכים הנוגעים לתת"ל 74" התקבלה אצלנו, נבחנה ולהלן התייחסותנו:
1. בכל הנוגע לבקשתך לקבלת "מסמכים שהופקו ע"י רת"א ו/או באישורה  לפרוגרמה ולפרמטרים לתכנון", נציין כי מידע זה נדון בישיבות  עבודה פנימיות עם גורמים שונים ברת"א.
נחזור ונציין את עמדת רת"א, כפי שבאה לידי ביטוי במענה מטעמה לבקשת חופש המידע בנושא מתאריך 20.8.2020 – כי גורמי המקצוע ברת"א היו שותפים פעילים בתהליכי קבלת ההחלטות הנוגעות לתכנית ועמדתם הוצגה במסגרת דיונים שנערכו בנושא.
נא ראה בכך מענה בהתאם לסעיף 9(ב)(4) בחוק חופש המידע, התשנ"ח–1998 (להלן:"החוק"): "רשות ציבורית אינה חייבת למסור מידע שהוא אחד מאלה:
מידע בדבר דיונים פנימיים, תרשומות של התייעצויות פנימיות בין עובדי רשויות ציבוריות, חבריהן או יועציהן, או של דברים שנאמרו במסגרת תחקיר פנימי, וכן חוות דעת, טיוטה, עצה או המלצה, שניתנו לצורך קבלת החלטה, למעט התייעצויות הקבועות בדין."

2. בכל הנוגע לבקשתך לקבלת "מסמכים המכילים בחינת רת"א את טענות הרשויות בהיבט התעופתי כולל התייחסות רת"א לציונים שנקבעו",  נא ראה מענה בסעיף 1 לעיל.
3. בכל הנוגע לבקשתך "לקבלת עותק פרוטוקול/ים מהישיבות שהתקיימו לעניין טענות הרשויות ובדיקה פרטנית לכל טענה.." נבקש להבהיר כי ישיבות אלו נערכו ע"י הצוות המקצועי של הות"ל אשר דיוניו פנימיים ואין חובה חוקית לתעד ישיבות אלו, זאת מאחר ואין מדובר בישיבות של מוסד תכנון אשר חלה עליהן חובת הקלטה ועריכת פרוטוקול.
משכך, בעניין זה נא ראה מענה בהתאם לסעיף 9(ב)(4) לחוק.

4. בכל הנוגע לבקשתכם לקבלת "העתק מסמך המהווה חלק משלב ד2 עמוד 163 (במסגרת תת פרק עמדת משהב"ט) יצויין כי מסמך זה לא אותר במשרדנו. נא ראה בכך מענה בהתאם לסעיף 8(3) "המידע אינו מצוי ברשותה". 

5. בכל הנוגע לבקשתך לקבלת "מסמכים המתייחסים לקושי להקמת CTR בחלופת חדרה כנדרש בתבחין 1.1 והסבר מכומת של ציון 10 שנקבע לחדרה בתבחין זה",  וכן בכל  הנוגע לבקשתך לקבלת "מסמכים מתייחסים לקושי להקמת CTR בחלופת חרוצים כנדרש בתבחין 1.1 והסבר מכומת של ציון 8 שנקבע לחרוצים בתבחין זה", ההסברים פורטו במסמך "תת"ל 74 דו"ח שלב ד' מסמך בחינת חלופות – בחינת מאקרו 2 של אתרים". לנוחותך, רצ"ב קישור למסמכי תת"ל 74 באתר האינטרנט של מינהל התכנון, שם ניתן למצוא דו"ח זה, בו ניתן לאתר בעמ' 48 התייחסות לחדרה מזרח ובעמוד 102 התייחסות לאתר חרוצים. 

6. בכל הנוגע לבקשתך לקבלת "מסמך המכיל תיאור תמציתי של הפרויקט", נבקש לציין כי  מסמך זה מבוקש בשגרה ע"י צוות הות"ל בכל פרויקט. עם זאת, כאן מדובר במקרה שונה, בו מסמך זה אינו רלוונטי כי הוא מתייחס להקמת שדה תעופה לתעופה כללית בעין שמר. אולם לאחר שהתברר כי חלופת עין שמר אינה ישימה בגלל פעילות צבאית בשדה הקיים, קודם תהליך בחינת חלופות בות"ל אשר הוביל לבחירת חלופת חדרה מזרח. 

7. בכל הנוגע לבקשתך לקבלת "כל מסמך שכולל אומדן עלות כוללת של הפרויקט, אם נמסר כזה, במיוחד לאור פרסום תכנון מפורט להגדלת שטח הפרויקט לכ- 770 דונם והגבהתו כ- 10 מ' מעל פני הקרקע", באשר לבקשתך לקבל אומדן עלול כוללת של הפרוייקט, נבקש לעדכנך כי ככלל כל הנושא התקציבי באחריות משרד התחבורה, כרגולטור האמון על תיקצוב פרוייקטים תחבורתיים. משכך באפשרותך לפנות אל הגב' אפרת קילשטוק הממונה על העמדת המידע לציבור במשרד זה, לבירור הנושא מולה. לנוחיותך, רצ"ב פרטי יצירת קשר עימה -  טלפון:  02-6663093  דוא"ל: meida@mot.gov.il.

8. בכל הנוגע לבקשתך לקבלת "מסמכי עמידה בתנאי סף, שלב ראשון ושני, שכוללים בדיקה תכנונית מוקדמת... כמפורט בנהלי הות"ל עמ' 15", לנושא זה נשיב כי מסמכים אלו הוכנו על ידי רש"ת ונשלחו לבדיקת ראש צוות התכנון של הוועדה בהתאם לסעיף 76ג' (3)(א) לחוק התכנון והבניה. מדובר במסמכים פנימיים, אשר על בסיסם תתקבל בבוא העת החלטת מליאת הות"ל בנוגע לאופן המשך קידום התכנית 
עפ"י הקבוע בחוק כאמור – ראש הצוות "יסיים את בדיקת התכנית וימסור לוועדה בכתב את הערותיו בתוך שבעה ימים מיום שהועברה התכנית לועדה", כלומר – המדובר במסמך פנימי, הנשלח רק לחברי הוועדה. לפיכך, נא ראה בכך מענה בהתאם לסעיף 9(ב)(4)לחוק: "מידע בדבר דיונים פנימיים..."



בכבוד רב,

הממונה על העמדת מידע לציבור
מינהל התכנון





העתק:
הגב' ליאור מסינג, לשכת מנכ"לית – מינהל התכנון
עו"ד יעל אדורם, יועצת משפטית לות"ל – מינהל התכנון
הגב' ליאת דופור-דרור, סגנית מתכננת הות"ל – מינהל התכנון                                                          
עו"ד ליטל הילמן, הלשכה המשפטית – מינהל התכנון

